**Clarobscur de Dacia**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe câmpia geto-dacă

n-are cine să mai tacă

Pe câmpia românească

n-are cine să vorbească

Au au ce vreme-amară

au fugit munţii din ţară

Că nu-i munte ci câmpie

ceea ce nu-mi place mie

Că nu-i deal ci e genune

ceea ce nu pot eu spune

Că eu tac tu taci el tace

tăcerea de cap îşi face

De aceea te-am ruga

fă Doamne cu noi ceva

Ori ne urcă ori coboară

de pe crucea socială

Ca din nou pre el urmându-l

izbăvească-ne cuvântul

Costel Zăgan, Hiperbole blitz, 2005